Olimpiese Somerspele 2032

Die **Olimpiese Somerspele 2032** (Engels: *2032 Summer Olympics*), amptelik bekend as die **Spele van die XXXVste Olimpiade**, sal tussen 23 Julie en 8 Augustus 2032 in Brisbane, Australië, aangebied word. Dit sal die 35ste aanbieding van die Somerspele sedert 1896 wees. Dit sal ook die derde keer wees dat Australië die spele organiseer na hulle eerste spele in 1952 in Melbourne en 2000 in Sydney. Verder sal dit die vierde Olimpiese Somerspele in die Suidelike Halfrond wees, ná die Olimpiese Somerspele 2016 in Rio de Janeiro, Brasilië.

[duimnael|links|[The Gabba-krieketveld sal as Olimpiese Stadion vir die Olimpiese Somerspele 2032 dien]]
Die opening- en sluitingseremonies sal in The Gabba-krieketveld in Brisbane plaasvind. Soos gebruiklik sal die lande in alfabetiese volgorde die stadion instap met Griekeland die eerste en die gasheer Australië die laaste, maar aangesien die plaaslike taal Engels is, sal dié taal se alfabet gebruik word om die volgorde te bepaal.

Die Paralimpiese Somerspele 2032 sal in Brisbane gehou word.

## Toewysing 
duimnael|upright|John Coates, hoof van Brisbane se reëlingskomitee
Van die stede wat hulleself beskikbaar gestel het om die Spele aan te bied sluit in (die lys is nie volledig nie):
; Afrika
*  **Kaïro, Egipte**
*  **Accra, Ghana**
*  **Johannesburg, Suid-Afrika**

; Asië
*  **Delhi** of **Mumbai**, **Indië**
*  **Djakarta**-**Palembang**, **Indonesië**
* ** Kuala Lumpur, Maleisië en **
* 23px|raam **Seoel-Pjongjang, Korea**
*  **Sjanghai-Hangzhou-Nanjing**, **Volksrepubliek China**

; Europa
*  **Ruhrgebied, Duitsland** (met Seilvaart in Kiel)
*  **Boedapest, Hongarye**
*  **Sint Petersburg, Kazan** en **Sotsji, Rusland**
*  **Madrid-Valencia, Spanje** (met bestaande geriewe in Zaragoza, Andalusië)
*  **Amsterdam, Nederland** (met ander geriewe regoor die land)
*  **Melbourne**, **Australië**
*  **Doha**, **Katar**

; Suid-Amerika
*  **Buenos Aires**, **Argentinië**

Brisbane is op 21 Julie 2021 in Tokio deur die Internasionale Olimpiese Komitee gekies as gasheer vir die Olimpiese Somerspele in 2032. Dié stad was reeds voor die amptelike toekenning gunsteling om die Spele aan te bied.

## Sporte 
### Moontlike sportsoorte 
Volgens die huidige beleid van die Internasionale Olimpiese Komitee bevat die Olimpiese Somerspele se program 28 kernsporte wat tydens al die Spele beoefen word, terwyl ander sporte met ondersteuning deur die IOK en die reëlingskomitee ingesluit kan word om die plaaslike belangstelling te verhoog. Die aantal atlete word op 10&nbsp;500 beperk.

'n Aantal beheerliggame het planne aangekondig om sporte in die Olimpiese Somerspele 2032 se program te laat opneem:
* In Julie 2021 het die Internasionale Rugby League (IRL) se voorsitter Troy Grant daarna verwys dat die insluiting van Rugby League by die Olimpiese en Paralimpiese Somerspele 2032 'n "prioriteit" vir dié beheerliggaam is, met die fokus op Rugby League Nege en rolstoelrugbyleague. Queensland het 'n bekende Rugby League-aanhangerskultuur.
* In Augustus 2021 het die Internasionale Krieketraad (IKR) aangekondig om 'n werksgroep in te stel wat die insluiting van krieket by die Olimpiese Somerspele 2028 en/of die Olimpiese Somerspele 2032 sal ondersoek, insluitende verteenwoordigers van VSA Krieket, die Asiatiese Krieketraad, Engelse en Walliese Krieketraad (ECB) en Zimbabwe Krieket. Dié aansoek word ook deur die Raad vir Beheer van Krieket in Indië (BCCI) ondersteun. Krieket is een van die gewildste sportsoorte in Australië en Krieket Australië is een van die IKR se twaalf volle lede.
* In Augustus 2021 het Wêreldnetbal aangekondig om met ondersteuning van Netbal Australië vir die insluiting van netbal te bid. Die land het die Netbalwêreldbeker sedert sy invoering elf keer gewen. Die aansoek staar 'n moontlike struikelblok in die gesig met die IOK se huidige beleid van geslagsbalansering, aangesien vrouenetbal op die elite-vlak meer gewild is as die mans s'n. Mansnetbal het die afgelope paar jaar egter 'n sterk groei getoon.

### Olimpiese sportsoorte 
32 Olimpiese sporte sal tydens die Spele beoefen word. Tydens die Spele sal 329 medaljes oorhandig word.

## Stadions 
### Brisbanesone 
duimnael|Brisbane Convention & Exhibition Centre in 2012
[duimnael|Buiteaansig van die [Suncorpstadion in 2005]]
duimnael|Brisbane Showgrounds in 2011
duimnael|Die Robina-Stadium gesien vanaf die westelike pawiljoen tydens 'n nasionale rugbyligawedstryd tussen Gold Coast Titans en Brisbane Broncos in 2021
duimnael|Gold Coast Convention and Exhibition Centre in 2012
duimnael|Die Noord-Queensland-stadion in 2020
[duimnael|Die [Melbourne Reghoekige Stadion tydens die Asiatiese beker 2015]]

### Goudkussone 
### Sonskynkussone 
### Streeksone 
Van die stadions is tydens die Olimpiese Somerspele 1956 of die Olimpiese Somerspele 2000 ingespan.

## Sien ook 
* Olimpiese Somerspele 1956 in Melbourne
* Olimpiese Somerspele 2000 in Sydney

## Verwysings 
## Eksterne skakels 
*  Olimpiese Somerspele 2032 op Brisbane se amptelike webwerf
*  Brisbane 2032 *Olympic.org*. Internasionale Olimpiese Komitee.
*  Resultate en medaljewenners *Olympic.org*. Internasionale Olimpiese Komitee.